《题新定红渠阁》
宋代·张伯玉

烟卷龙绡艳格殊，彩霞翻处好风俱。几杯仙露含秋色，一曲蟾宫在画图。

雨送清香浮酒面，泉飞幽韵透城隅。州民多有东南美，尽应嘉招入幕无。

作者简介：建州建安人，字公达。第进士。尝为苏州郡从事。仁宗嘉祐中为御史，出知太平府，后为司封郎中。工诗善饮，时号张百杯，又曰张百篇。有《蓬莱集》。